**Dan Spang** (s. 16. elokuuta 1983 Winchester, Massachusetts, Yhdysvallat) on yhdysvaltalais-italialainen jääkiekkopuolustaja. Eliteprospects.com -sivuston Ulf Anderssonin mukaan hän on pelityyliltään kahden suunnan puolustaja, joka on monipuolinen, hyvä luistelemaan ja tasainen suorittaja. Andersson luonnehtii Spangia käyttökelpoiseksi ylivoimapelaajaksi hänen pelinrakennustaitojensa ansiosta. Spang on pelannut urallaan Euroopassa myös Saksassa, Suomessa, Ruotsissa, Venäjällä, Tšekissä ja Britanniassa.

Ura
---

Spang SM-liigajoukkue Oulun Kärppien paidassa harjoitusottelussa elokuussa 2014.
Spang kävi high schoolin kotikaupungissaan Winchesterissä. Hän voitti Massachusettsin paikallisen high school -sarjan mestaruuden keväällä 2000. Spangin toinen kausi jäi siellä kuitenkin lyhyeksi päävamman takia, joka tuli auto-onnettomuudessa lokakuussa 2001. San Jose Sharks varasi hänet toisella kierroksella 52. pelaajana NHL:n varaustilaisuudessa 2002. Tämän jälkeen Spang kävi vuodet 2002–2006 Bostonin yliopistoa. Hän oli viimeisellä kaudellaan 2005–2006 joukkueensa tehokkain puolustaja tehoilla 9+22=31. Spang voitti kauden päätteeksi Hockey Eastin mestaruuden ja valittiin sarjan ensimmäiseen tähdistökentälliseen. Hän pelasi keväällä 2006 myös kahdeksan AHL-ottelua San Jose Sharksin farmijoukkue Cleveland Baronsissa.

Kaudeksi 2006–2007 Spang siirtyi San Jose Sharksin organisaatioon. Hän nousi heti tulokaskaudellaan sen uuden farmijoukkue Worcester Sharksin varakapteeniksi. Spang teki Worcesterissa ensimmäisellä kaudellaan 48 runkosarjaottelussa tehot 4+21=25. Kahden siellä vietetyn kauden jälkeen hän siirtyi Calgary Flamesin farmijoukkue Quad City Flamesiin, AHL:ään. Spang siirtyi kesken kauden Columbus Blue Jacketsin farmijoukkue Syracuse Crunchiin, mutta hän pelasi kautensa loppuun kuitenkin ECHL-joukkue Las Vegas Wranglersissa. Hän oli ECHL:n kevään 2009 pudotuspelien tehokkain puolustaja tehoilla 5+10=15 South Carolina Stingraysin Zach Tarkirin ja Florida Everbladesin Peter Metcalfin kanssa.

Kaudeksi 2009–2010 Spang siirtyi Eurooppaan ja Saksan DEL-liigassa pelaavaan Nürnberg Ice Tigersiin. Kaudeksi 2010–2011 hän siirtyi Dallas Starsin farmijoukkue Texas Starsiin. Hän oli tehoilla 10+27=37 joukkueen tehokkain puolustaja. Spang teki toukokuussa 2011 sopimuksen Ruotsin Elitserienin nousijajoukkue Växjö Lakersin kanssa, mutta hän teki kesäkuussa kuitenkin uuden, vuoden mittaisen ja kaksisuuntaisen sopimuksen Dallas Starsin kanssa. Spang pelasi myös toisen kauden kokonaan farmissa.

Elokuussa 2012 Spang teki vuoden mittaisen sopimuksen SM-liigajoukkue Hämeenlinnan Pallokerhon kanssa. Hän oli tehoilla 3+13=16 joukkueen tehokkain puolustaja Aleksi Laakson kanssa, kunnes Spang siirtyi tammikuussa 2013 loppukauden 2012–2013 kattavalla sopimuksella Elitserien-joukkue HV71:n riveihin.

Kaudeksi 2013–2014 Spang teki sopimuksen SHL:n (ent. Elitserien) nousijajoukkue Leksands IF:n kanssa. Hän ei kuitenkaan vastannut harjoituskaudella häneen kohdistuneita joukkueen seurajohdon odotuksia ja Spang näin ollen lähti Leksandista jo ennen kauden alkua. Marraskuussa 2013 hän palasi SM-liigaan tehtyään loppukauden kattavan sopimuksen Saimaan Pallon kanssa. Spang jakoi kymmenellä syötöllään kevään 2014 pudotuspelien syöttöpörssin voiton Kärppien Mika Pyörälän kanssa sekä SaiPan sisäisen tehotilaston voiton Per Savilahti-Naganderin kanssa lukemalla +7.

Spang siirtyi kaudeksi 2014–2015 kaksivuotisella sopimuksella Oulun Kärppiin. Hän ei kuitenkaan täysin sopeutunut joukkueen pelitapaan ja jäi ratkaisupeleissä kokoonpanon ulkopuolelle. Spang voitti kauden päätteeksi Suomenmestaruuden. Hän ei kauden jälkeen kuulunut enää Kärppien suunnitelmiin ja Spangille etsittiin uutta seuraa, kunnes hän teki elokuussa 2015 vuoden mittaisen sopimuksen KHL-joukkue Torpedo Nižni Novgorodin kanssa.

Spang ehti pelata Torpedossa kaudella 2015–2016 11 ottelua, kunnes hänen sopimuksensa purettiin syyskuun 2015 lopulla. Noin viikkoa myöhemmin lokakuussa Spang siirtyi loppukauden sopimuksella Tšekin Extraligassa pelaavaan HC Kometa Brnoon. Hän pelasi siellä kahdeksan ottelua, kunnes Spang sopimus purettiin joulukuussa. Joulun jälkeen hän siirtyi vahvistamaan sveitsiläisseura HC Luganoa Spengler Cupiin. Joukkuetta vahvisti turnauksen ajan myös Spangille SM-liigasta tuttu puolustajapari Ryan Glenn. Lugano eteni turnauksen finaaliin, mutta hävisi kuitenkin Kanadalle lukemin 4–3. Tammikuussa 2016 hän siirtyi loppukaudeksi Saksan DEL-liigan Hamburg Freezersiin.

Kaudeksi 2016–2017 Spang siirtyi vuoden mittaisella sopimuksella Britannian EIHL-liigan Nottingham Panthersiin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2000–2001 | Winchester High | USHS | 24 | 8 | 37 | 45 | 14 | – | – | – | – | – |
| 2001–2002 | Winchester High | USHS | 6 | 9 | 8 | 17 | 14 | – | – | – | – | – |
| 2002–2003 | Boston Univ. | NCAA | 27 | 3 | 6 | 9 | 14 | – | – | – | – | – |
| 2003–2004 | Boston Univ. | NCAA | 38 | 5 | 9 | 14 | 12 | – | – | – | – | – |
| 2004–2005 | Boston Univ. | NCAA | 41 | 3 | 13 | 16 | 22 | – | – | – | – | – |
| 2005–2006 | Boston Univ. | NCAA | 40 | 9 | 22 | 31 | 14 | – | – | – | – | – | Ykköstähdistö |
|  | Cleveland Barons | AHL | 8 | 0 | 0 | 0 | 8 | – | – | – | – | – |
| 2006–2007 | Worcester Sharks | AHL | 48 | 4 | 21 | 25 | 18 | – | – | – | – | – |
| 2007–2008 | Worcester Sharks | AHL | 77 | 8 | 23 | 31 | 41 | – | – | – | – | – |
| 2008–2009 | Quad City Flames | AHL | 30 | 1 | 7 | 8 | 10 | – | – | – | – | – |
|  | Las Vegas Wranglers | ECHL | 17 | 2 | 10 | 12 | 10 | 16 | 5 | 10 | 15 | 2 |
|  | Syracuse Crunch | AHL | 24 | 3 | 10 | 13 | 6 | – | – | – | – | – |
| 2009–2010 | Nürnberg Ice Tigers | DEL | 48 | 4 | 10 | 14 | 45 | 5 | 1 | 2 | 3 | 0 |
| 2010–2011 | Texas Stars | AHL | 77 | 10 | 27 | 37 | 32 | 6 | 0 | 4 | 4 | 2 |
| 2011–2012 | Texas Stars | AHL | 70 | 4 | 22 | 26 | 28 | – | – | – | – | – |
| 2012–2013 | HPK | SM-liiga | 42 | 3 | 13 | 16 | 26 | – | – | – | – | – |
|  | HV71 | Elitserien | 11 | 1 | 2 | 3 | 0 | 5 | 0 | 1 | 1 | 0 |
| 2013–2014 | SaiPa | SM-liiga | 31 | 3 | 7 | 10 | 8 | 13 | 1 | 10 | 11 | 8 |
| 2014–2015 | Kärpät | SM-liiga | 55 | 2 | 10 | 12 | 26 | 14 | 0 | 1 | 1 | 0 | Kanada-malja |
| 2015–2016 | Torpedo Nižni Novgorod | KHL | 11 | 0 | 3 | 3 | 2 | – | – | – | – | – |
|  | HC Kometa Brno | ČEL | 8 | 0 | 2 | 2 | 0 | – | – | – | – | – |
|  | Hamburg Freezers | DEL | 12 | 1 | 2 | 3 | 2 | – | – | – | – | – |
| 2016–2017 | Nottingham Panthers | EIHL | 51 | 9 | 19 | 28 | 24 | 2 | 0 | 0 | 0 | 2 |
| 2017–2018 | Nottingham Panthers | EIHL | 48 | 6 | 15 | 21 | 28 | 4 | 1 | 1 | 2 | 2 |
| 2018–2019 | Löwen Frankfurt | DEL2 | 49 | 9 | 23 | 32 | 50 | 15 | 1 | 7 | 8 | 16 |
| 1 kausi | yhteensä | KHL | 11 | 0 | 3 | 3 | 2 | – | – | – | – | – |
| 6 kautta | yhteensä | AHL | 334 | 30 | 110 | 140 | 143 | 6 | 0 | 4 | 4 | 2 |
| 3 kautta | yhteensä | SM-liiga | 128 | 8 | 30 | 38 | 60 | 27 | 1 | 11 | 12 | 8 |
| 2 kautta | yhteensä | DEL | 60 | 5 | 12 | 17 | 47 | 5 | 1 | 2 | 3 | 0 |
| 2 kautta | yhteensä | EIHL | 99 | 15 | 34 | 49 | 54 | 6 | 1 | 1 | 2 | 4 |
| 1 kausi | yhteensä | Elitserien | 11 | 1 | 2 | 3 | 0 | 5 | 0 | 1 | 1 | 0 |
| 1 kausi | yhteensä | ČEL | 8 | 0 | 2 | 2 | 0 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Dan Spang**.
* Dan Spang The Internet Hockey Databasessa (englanniksi)
* Dan Spang *Elite Prospects*. Everysport Media Group AB.  (englanniksi)

### Viitteet

1. 1 2  HPK löysi jenkkivahvistuksen *Jatkoaika.com*.  24.8.2012. Jatkoaika r.y. Viitattu 1.9.2012.
2. 1 2  Bodin, Uffe: AHL-back klar för Växjö *Hockeysverige.se*.  4.5.2011. NewsMe. Viitattu 1.9.2012. (ruotsiksi)
3. 1 2 3 4 5  Dan Spang *Elite Prospects*. Everysport Media Group AB.  (englanniksi)
4. 1 2  Dan Spang – Stats The American Hockey League. Viitattu 1.9.2012. (englanniksi)
5. 1 2  Dan Spang The Internet Hockey Databasessa (englanniksi)
6. ↑  Dan Spang – ACCH ACCH.  Arkistoitu 26.8.2014. Viitattu 1.9.2012. (englanniksi)
7. ↑  Bachman and Spang signed to one-year deals  16.6.2011. Frisco, Tex.:  Dallas Stars. Viitattu 1.9.2012. (englanniksi)
8. ↑  HPK-pakki Elitserieniin – kaksi jatkosopimusta *Jatkoaika.com*.  28.1.2013. Jatkoaika r.y. Viitattu 28.1.2013.
9. ↑  Wengel, Daniel: HV71 värvar backen Dan Spang  28.1.2013. HV71. Viitattu 28.1.2013. (ruotsiksi)
10. ↑  Pettersson, Robert: Dubbla amerikaner in i Leksand *Hockeysverige.se*.  6.9.2013. NewsMe. Viitattu 4.12.2013. (ruotsiksi)
11. ↑  Thirus, Claes: Dan Spang lämnar Leksands IF  6.9.2013. Leksands IF. Viitattu 4.12.2013. (ruotsiksi)
12. ↑  SaiPa nappasi Dan Spangin *Jatkoaika.com*.  28.11.2013. Jatkoaika r.y. Viitattu 4.12.2013.
13. ↑  Kärpät teki kolme pelaajahankintaa SaiPasta *Jatkoaika.com*.  28.11.2013. Jatkoaika r.y. Viitattu 19.5.2014.
14. ↑  Pienimaa, Eemeli: SM-liigan topit ja flopit: Ville Nieminen jätti jälkeensä ammottavan aukon  20.4.2015. MTV Oy. Viitattu 26.4.2015.
15. ↑   Viitattu 23.8.2015
16. ↑  Kärppäpakki siirtyy KHL:ään *Jatkoaika.com*.  21.8.2015. Jatkoaika r.y. Viitattu 21.8.2015.
17. ↑  Kärpissä mestaruuden voittanut jenkkipakki sai KHL-seuralta potkut  29.9.2015. SuomiKiekko. Viitattu 27.1.2016.
18. ↑  Tshekkiseura antoi lähtöpassit Kärpistä tutulle tähdelle – palkkasi samalla viime kauden Liiga-flopin  6.10.2015. SuomiKiekko. Viitattu 27.1.2016.
19. ↑  Zajíček, Roman: Novou posilou se stal obránce Peter Trška, tým naopak opustil Američan Dan Spang  17.12.2015. Brno:  HC Kometa Brno. Viitattu 27.1.2016. (tšekiksi)
20. ↑  Kärpissä mestaruutta juhlinut puolustajaduo pätkäsopimuksella Sveitsiin  22.12.2015. SuomiKiekko. Viitattu 27.1.2016.
21. ↑  Viime kauden Liiga-flopin vaellus jatkuu – vuorossa viides seura alle puoleen vuoteen  27.1.2016. SuomiKiekko. Viitattu 27.1.2016.
22. ↑  Key signing - Defenceman Dan Spang signs for the Panthers  15.8.2016. Nottingham Panthers Ice Hockey Club.  Arkistoitu 22.8.2016. Viitattu 15.8.2016. (englanniksi)